Жекеменшік мектептерге арналған қосымша қаражат сомасы айқындалды
DATE: 11:42, 25 Қыркүйек 2024 | GMT +5
TITLE: Жекеменшік мектептерге арналған қосымша қаражат сомасы айқындалды
URL: https://kaz.inform.kz/news/zhekemenshk-mektepterge-arnalgan-kosimsha-karazhat-somasi-aykindaldi-e9eb90/
META: DATE: 11:42, 25 Қыркүйек 2024 | GMT +5
TOTAL WORDS: 118
AUTHOR(S):
TEXT: «Қазіргі кезде министрлік 2024-2025 оқу жылына арналған жаңа қабылдауды ескере отырып, жекеменшік мектептерде мемлекеттік тапсырысты орналастыруға қосымша қажет соманы айқындады. Бұл тұрғыда жасалған есеп-қисап Қаржы министрлігіне жолданды», - делінген Оқу-ағарту министрлігінің Kazinform агенттігіне берген жауабында. Еске салсақ, биыл қыркүйек айының басында Парламент Мәжілісінің жалпы отырысында депутат Жұлдыз Сүлейменова жекеменшік мектептердегі мәселені көтерді. Оның айтуынша, 2024-2025 жылға жекеменшік мектептерге қосымша қаражат бөлу мәселесі Республикалық бюджеттің нақтылауы болмағандықтан, шешілмей тұр. «Мемлекеттік білім беру тапсырысы 677 жекеменшік мектепте 251, 3 мың оқушыны қамтып, 2024 жылы республикалық бюджеттен 133, 9 млрд теңге көлемінде қаражат бөлінді. Алайда, 2024 жылдың 1 тамызындағы жағдай бойынша бұл соманың 103, 5 млрд теңгесі игерілген, қалған 30, 4 млрд теңге тек 1 айға қаржыландыруға жеткілікті», - деді депутат
